Úrad vlády SR						    Na rokovanie vlády SR
Sekcia hospodárskej politiky						    dňa  30.5.2001
									    k číslu: 3594/2001
									    k bodu: 6

Stanovisko

k návrhu na úhradu výdavkov súvisiacich s výkupom pozemkov pre výstavbu závodu INA WERK – Kysucké Nové Mesto

I.

	Materiál predkladá podpredseda vlády SR pre ľudské a menšinové práva a regionálny rozvoj.

Vláda SR uznesením č. 573/1999 rozhodla o uvoľnení 15 mil. Sk na účelovú dotáciu pre MsÚ Kysucké Nové Mesto na výkup pozemkov pre výstavbu závodu s nemeckou spoločnosťou INA WERK. Na tento účel bolo vyčerpaných 11,9 mil. Sk.

MsÚ Kysucké Nové Mesto vznikli ďalšie výdavky súvisiace s výkupom pozemkov vo výške 3,06 mil. Sk. Navrhuje sa, v rámci zúčtovania finančných vzťahov so štátnym rozpočtom za rok 2000, tieto prostriedky Mestskému úradu Kysucké Nové Mesto uhradiť.

II.

Pripomienkového konania k materiálu sa zúčastnilo 10 orgánov, z ktorých 9 nemalo pripomienky.

Ministerstvo financií SR k návrhu na riešenie finančného zúčtovania nemá pripomienky, avšak upozorňuje, že mestu zostáva povinnosť uhradiť voči štátnemu rozpočtu 2,268 mil. Sk, ktoré vznikli výkupom pozemkov a ich zotrvaním vo vlastníctve mesta.

III.

K predloženému návrhu nemáme pripomienky.

V návrhu uznesenia vlády SR odporúčame upresniť znenie bodu A.1. takto:
...na refundáciu výdavkov Mestského úradu Kysucké Nové Mesto z jednorazovej ...

S návrhom odporúčame súhlasiť a návrh uznesenia vlády, s vyššie uvedeným upresnením, prijať.

Bratislava 28. 5. 2001